Document ID: 32005R1746

KOMMISSIONENS FORORDNING (EF) Nr. 1746/2005
af 24. oktober 2005
om ændring af forordning (EØF) nr. 2342/92 for så vidt angår det stamblad, der skal fremlægges i forbindelse med ydelse af eksportrestitutioner for racerene hunavlsdyr af kvægracen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 31, stk. 4, og artikel 33, stk. 12, og
ud fra følgende betragtninger:
(1)
I artikel 3 i Kommissionens forordning (EØF) nr. 2342/92 af 7. august 1992 om indførsel fra tredjelande af og eksportrestitutioner for racerent avlskvæg og om ophævelse af forordning (EØF) nr. 1544/79 (2) er der fastsat betingelser for ydelse af eksportrestitutioner for racerene hunavlsdyr af kvægracen. En af betingelserne er, at der skal fremlægges et stamblad ved afslutning af toldformaliteterne.
(2)
Visse krav til indholdet i stambladet er anført i artikel 3, litra a), i forordning (EØF) nr. 2342/92. Disse krav følger direkte af bestemmelserne i Kommissionens beslutning 86/404/EØF (3), der blev ophævet og erstattet af Kommissionens beslutning 2005/379/EF af 17. maj 2005 om afstamningscertifikater og oplysninger vedrørende racerent avlskvæg samt sæd, æg og embryoner heraf (4).
(3)
Nogle af kravene til indholdet i stambladet er afklaret i beslutning 2005/379/EF. Bestemmelserne om indholdet i stambladet i forbindelse med eksportrestitutioner for racerene hunavlsdyr bør derfor tilpasses nævnte beslutning.
(4)
Forordning (EØF) nr. 2342/92 bør derfor ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Artikel 3, stk. 1, litra a), i forordning (EØF) nr. 2342/92 affattes således:
»a)
det stamblad (afstemningscertifikat), der er udstedt ifølge artikel 2, stk. 1, i Kommissionens beslutning 2005/379/EF (5), eller ethvert andet dokument, der er udstedt ifølge nævnte artikels stk. 2
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. oktober 2005.

Labels: 7
3
6